Den korte hovedfasaden, som inneholder de representative rommene, ligger mot Tietgensgade og understrekes av en tre fag bred risalitt med kolossalpilastre i sandstein og en knekket segmentgavl med relieffer i sandstein. I risalitten er det tre portaler, med en lykt over hver av disse. I tillegg er det en hovedgesims, innfatninger av porter, dører og vinduer i sandstein samt sandsteinsbalustre og -vaser mot Bernstorffsgade.